રાજા (ઇમરાન હાશ્મી) એક સડકછાપ ટ્રિકબાજ છે, જે ગંજીફાનો જુગાર રમાડીને લોકોને ઉલ્લુ બનાવે છે. રાજા પોતાના મુંહબોલા બડે ભૈયા રાઘવ (દીપક તિજોરી) સાથે મળીને નાના-મોટા હાથ મારતો ફરે છે, પરંતુ એક વાર તેઓ ગાડીઓની અદલબદલ કરીને ખાસ્સી મોટી એટલે કે ૮૦ લાખ રૂપિયાની ચોરી કરે છે. પછીથી ખબર પડે છે કે એ રૂપિયા તો સાઉથ આફ્રિકાના મોટા ગુંડા વર્ધા યાદવ (કે કે મેનન)ના છે. ક્રિકેટનો શોખીન કે કે મેનન પોતાના માણસોને મોકલીને પોતાના પૈસા તો પાછા ઓકાવે છે, ઉપરથી દીપક તિજોરીને પણ ક્લીન બોલ્ડ કરી નાખે છે.